CONSILIUL LOCAL AL MUNICIPIULUI


       S I G H I Ş O A R A

H O T Ă R Â R E A    NR. 103


din 26 mai 2011

privind  participarea Formaţiei de dans modern „Kids”, din cadrul Clubului Copiilor Sighişoara, din partea Municipiului Sighişoara, la Campionatul european de dans scenic de la Kaposvár, Ungaria

Consiliul local al municipiului Sighişoara;

Având în vedere expunerea de motive a Primarului municipiului la propunerea de participare a Formaţiei de dans modern „Kids”, din cadrul Clubului Copiilor Sighişoara, din partea Municipiului Sighişoara, la Campionatul european de dans scenic de la Kaposvár, Ungaria; 


Având în vedere invitaţia transmisă de către Federaţia Maghiară Sportivă de Dans Scenic şi Internaţional Dance&Song Association, Formaţiei de dans modern Kids, din cadrul Clubului Copiilor Sighişoara,;


Având în vedere solicitarea doamnei Eleonora Ioanovici, conducător cerc de dans modern la Clubul Copiilor Sighişoara, privind contribuţia Municipiului Sighişoara la această deplasare, în scopul promovării imaginii Sighişoarei şi a schimburilor culturale, îndeplinindu-se astfel prevederile legale ;

Având în vedere Raportul de specialitate comun al Direcţiei Economice şi al Biroului Relaţii Publice privind participarea Formaţiei de dans modern „Kids” din cadrul Clubului Copiilor Sighişoara, din partea Municipiului Sighişoara, la Campionatul european de dans scenic la Kaposvár, Ungaria, îndeplinindu-se astfel prevederile legale;

Având în vedere existenţa fondurilor băneşti alocate pentru activităţi culturale în bugetul local;

Având în vedere  prevederile art.36 (2) lit.”b” (4) lit „a”  şi art. 45 (2) şi art.115 (1) lit. ”b” din Legea nr.215/2001, republicată, cu modificările şi completările ulterioare;


H O T Ă R Ă Ş T E:

Art. 1. Se aprobă participarea Formaţiei de dans modern „Kids” din cadrul Clubului Copiilor Sighişoara, din partea Municipiului Sighişoara, la Campionatul european de dans scenic la Kaposvár, Ungaria în perioada 2-6.06.2011.

Art.2. Se aprobă alocarea sumei de 5.000 lei pentru suportarea cheltuielilor necesare deplasării membrilor Formaţiei de dans modern „Kids” din cadrul Clubului Copiilor Sighişoara, din partea Municipiului Sighişoara, la Campionatul european de dans scenic la Kaposvár, Ungaria.

       Suma alocată se va achita în baza unui contract de achiziţii publice, la finalizarea deplasării şi cu condiţia justificării ei, după prezentarea actelor doveditoare.


Art. 3. Cu ducerea la îndeplinire a prevederilor prezentei se încredinţează Primarul Municipiului,  Direcţia Economică şi Biroul Relaţii Publice.
PRESEDINTE DE SEDINTA, 






Toth Tivadar










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Biroul relaţii cu publicul

1 ex. Direcţia economică ;

10 ex.FA/FM

